UZNESENIA

Miestneho zastupiteľstva
mestskej časti Bratislava-Petržalka

zo dňa 1. júla 2008

(205 –  223)

	Poslanci Miestneho zastupiteľstva mestskej časti Bratislava-Petržalka na svojom 
18. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.5.2008
2.	Stanovisko k Urbanistickej štúdii Mestský lesopark Draždiak v mestskej časti Bratislava-Petržalka 
3.	Postup prerokovávania a schvaľovania investičnej činnosti na území mestskej časti Bratislava-Petržalka 
4.	Návrh VZN, ktorým sa mení VZN mestskej časti Bratislava-Petržalka č. 3/2004 o školských obvodoch základných škôl v mestskej časti Bratislava-Petržalka
5.	Koncepcie rozvoja základných a materských škôl v mestskej časti Bratislava-Petržalka do roku 2010
6.	Petržalskú okrášľovaciu iniciatívu - návrh koncepcie
7.	Návrh koncepcie inšpektorov verejného poriadku v mestskej časti Bratislava-Petržalka
8.	Odpustenie poplatku z omeškania úhrady nájomného a plnení poskytovaných s užívaním bytu č. 17 na Rovniankovej 13 a bytu č. 172 na M. Medveďovej 21 
9.	Alternatívne návrhy rekonštrukcie školských objektov 
10.	 Návrh na úpravu rozpočtu pre ZŠ Turnianska 10
11.	Stanovisko mestskej časti Bratislava-Petržalka k návrhu zákona o Bratislave 
12.	Informáciu o likvidácii Bytového podniku Petržalka, p.o.
13.	Návrh na zriadenie kancelárie prvého kontaktu na Miestnom úrade mestskej časti Bratislava-Petržalka 
14.	Informáciu z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava
15.	Správu z tematickej kontroly evidencie majetku a používania služobných motorových vozidiel za rok 2007 Dobrovoľného verejného požiarneho zboru Petržalka 
16.	Návrh plánu kontrolnej činnosti útvaru miestneho kontrolóra mestskej časti Bratislava-Petržalka na obdobie od 1. júla 2008 do 31. decembra 2008
17.	Odpovede na interpelácie a nové interpelácie
18.	Rôzne
A. Návrh na úpravu rozpočtu mestskej časti Bratislava-Petržalka na rok 2008
B. Návrh na úpravu rozpočtu mestskej časti Bratislava-Petržalka na rok 2008 pre ZŠ Dudova 2	
C. Stanovisko Miestneho zastupiteľstva mestskej časti Bratislava-Petržalka k návrhu na dlhodobý nájom pozemku
D. Návrh na odsúhlasovanie podmienok a kritérií výberových konaní - rokovanie k materiálu bolo prerušené.
E.  Návrh na obstaranie koncepcie rozvoja informačných systémov (KRIS)
F. Stanovisko Miestneho zastupiteľstva mestskej časti Bratislava-Petržalka k návrhu na predaj pozemku

Materiál stiahnutý z rokovania:
Návrh Prevádzkovo-organizačného poriadku v Dome s bytmi osobitného určenia na ul. M. Medveďovej č. 21, Bratislava
----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.5.2008______________________________________________

Uznesenie č. 205

Miestne zastupiteľstvo mestskej časti Bratislava-Petržalka

berie na vedomie

kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.5.2008

Hlasovanie: prítomných 32, za 32, proti 0, zdržal sa 0.
----------

2.	Stanovisko k Urbanistickej štúdii Mestský lesopark Draždiak v mestskej časti Bratislava-Petržalka_______________________________________________________

Uznesenie č. 206

Miestne zastupiteľstvo mestskej časti Bratislava-Petržalka
	
s c h v a ľ u j e   s  pripomienkami

stanovisko mestskej časti Bratislava-Petržalka k urbanistickej štúdii Mestský lesopark Draždiak v mestskej časti Bratislava-Petržalka 

ž i a d a 

1. primátora hlavného mesta SR Bratislavy,
aby súčasťou návrhu etapizácie výstavby lesoparku bolo aj riešenie financovania následnej prevádzky, údržby a správy lesoparku ako trvalo udržateľnej investície

2.	starostu mestskej časti, 
aby začal rokovať s magistrátom o začatí konania na vyhlásenie hájovne v areáli Draždiakov za pamätihodnosť mesta, prípadne o jej spoločenskom využití.

Hlasovanie: prítomných 35, za 35, proti 0, zdržal sa 0.
----------

3.	Postup prerokovávania a schvaľovania investičnej činnosti na území mestskej časti Bratislava-Petržalka_____________________________________________________

Uznesenie č. 207

Miestne zastupiteľstvo mestskej časti Bratislava-Petržalka
	
s c h v a ľ u j e

postup prerokovávania a schvaľovania investičnej činnosti na území mestskej časti Bratislava-Petržalka.

Hlasovanie: prítomných 32, za 31, proti 1, zdržal sa 0.
----------

4.	Návrh VZN, ktorým sa mení VZN mestskej časti Bratislava-Petržalka č. 3/2004 o školských obvodoch základných škôl v mestskej časti Bratislava-Petržalka________

Uznesenie č. 208

Miestne zastupiteľstvo mestskej časti Bratislava-Petržalka
	
sa   u z n á š a 

na Všeobecne záväznom nariadení mestskej časti Bratislava-Petržalka, ktorým sa mení a dopĺňa VZN č. 3/2004 o školských obvodoch základných škôl v mestskej časti Bratislava-Petržalka.
Hlasovanie: prítomných 34, za 34, proti 0, zdržal sa 0.
----------

5.	Koncepcie rozvoja základných a materských škôl v mestskej časti Bratislava-Petržalka do roku 2010_____________________________________________________

Uznesenie č. 209

Miestne zastupiteľstvo mestskej časti Bratislava-Petržalka
	
s c h v a ľ u j e

koncepcie rozvoja základných a materských škôl na roky 2008 – 2010 v zriaďovateľskej pôsobnosti mestskej časti Bratislava-Petržalka.
Hlasovanie: prítomných 35, za 35, proti 0, zdržal sa 0.
----------

6.	Petržalská okrášľovacia iniciatíva - návrh koncepcie

Uznesenie č. 210

Miestne zastupiteľstvo mestskej časti Bratislava-Petržalka
	
s c h v a ľ u j e

koncepciu „Petržalskej okrášľovacej iniciatívy“ v znení ako je uvedené v materiáli.

Hlasovanie: prítomných 36, za 30, proti 0, zdržali sa 6.
----------

7.	Návrh koncepcie inšpektorov verejného poriadku v mestskej časti Bratislava-Petržalka_________________________________________________________________

Materiál hlasovaním nezískal dostatočný počet hlasov na schválenie.

Hlasovanie: prítomných 36, za 17, proti 1, zdržalo sa 18.
----------

8.	Odpustenie poplatku z omeškania úhrady nájomného a plnení poskytovaných s užívaním bytu č. 17 na Rovniankovej 13 a bytu č. 172 na M. Medveďovej 21_______

Uznesenie č. 211

Miestne zastupiteľstvo mestskej časti Bratislava-Petržalka
	
s c h v a ľ u j e

a)	odpredaj bytu č. 17 na Rovniankovej 13 formou dražby s vyvolávacou cenou 2,5 mil. Sk
b)	použitie finančných prostriedkov z odpredaja bytu na rekonštrukciu bytov mladej rodiny na ul. M. Medveďovej 21, 12. posch.
c)	riešiť byt č. 172 na M.Medveďovej 21 ako byt mladej rodiny

n e s ch v a ľ u j e

a)	odpustenie pohľadávky evidovanej na byt č. 17 na Rovniankovej 13
b)	odpustenie pohľadávky evidovanej na byt č. 172 na ul. M. Medveďovej 21.

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	ospravedlnený
09. Ľubica Dudová	neprítomná
10. Ľudmila Farkašovská			neprítomná
11. Stanislav Fiala	za
12. Dušan Figel	za
13. Peter Guttman	za
14. Ľudovít Hanák	za
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka 	za
19. Miloslav Košina	ospravedlnený
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus					za
26. Karol Nitranský  	neprítomný
27. Michal Novota	za
28. Viera Palková	za
29. Rastislav Pavlík 				za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová				za
35. Anna Sotníková	za
36. Peter Stach	za
37. Jozef Szabó 					za
38. František Šebej 				za
39. Anton Šmotlák	za
40. Tomáš Weissensteiner	za

Hlasovanie: prítomných 35, za 35, proti 0, zdržal sa 0.
----------

9.	Alternatívne návrhy rekonštrukcie školských objektov 

Materiál hlasovaním nezískal dostatočný počet hlasov na schválenie.

Hlasovanie: prítomných 33, za 0, proti 1, zdržal sa 32.
----------

10.	Návrh na úpravu rozpočtu pre ZŠ Turnianska 10

Uznesenie č. 212

Miestne zastupiteľstvo mestskej časti Bratislava-Petržalka
	
s c h v a ľ u j e
Úpravu rozpočtu pre ZŠ Turnianska 10 vo výške 211 tis. Sk z Rezervného fondu mestskej časti Bratislava-Petržalka.

Hlasovanie: prítomných 32, za 32, proti 0, zdržal sa 0.
----------

11.	Stanovisko mestskej časti Bratislava-Petržalka k návrhu zákona, ktorým sa mení a  dopĺňa zákona SNR č. 377/1990 Zb. o hlavnom meste SR Bratislave  v znení neskorších predpisov a menia sa a dopĺňajú niektoré zákony____________________

Uznesenie č. 213

Miestne zastupiteľstvo mestskej časti Bratislava-Petržalka
	
s ch v a ľ u j e 

stanovisko k návrhu zákona , ktorým sa mení a  dopĺňa zákona SNR č. 377/1990 Zb. o hlavnom meste SR Bratislave  v znení neskorších predpisov a menia sa a dopĺňajú niektoré zákony v znení:

Nesúhlasíme s návrhom novely zákona č. 377/1990 Zb. o hlavnom meste Slovenskej republiky Bratislave
Vítame diskusiu o zmene súčasnej zákonnej úpravy obsiahnutej v zákone o Bratislave. Súhlasíme s primeraným  zvýšením finančných prostriedkov pre mestské časti i potrebou zmeny v postavení mestských častí pri niektorých činnostiach. Uvedomujeme si však, že mestské časti sú súčasťou hlavného mesta SR Bratislavy a ich subjektivita je odvodená od právnej subjektivity Bratislavy ako celku. 

Predložený návrh nazvaný ako novela zákona mení ustanovenia viac ako 60 % paragrafov v súčasne platnom Zákone o hlavnom meste SR Bratislavy. Domnievame sa, že pri záujme o takú rozsiahlu zmenu by mal byť pripravený nový zákon a nielen novela. Je vhodnejšie pripraviť a diskutovať o novom zákone o hlavnom meste SR Bratislave, a nie novelizovať a aktualizovať 18 rokov starý zákon, ktorý vznikol v čase, keď ešte Bratislava nebola hlavným mestom samostatného štátu, ale len hlavným mestom časti federálnej ČSFR s príjmami každoročne závislými na štátnom rozpočte.

Predpokladom pre jeho spracovávanie by mala byť predchádzajúca obsahová diskusia v rámci všetkých zložiek samosprávy na území mesta, odborná oponentúra, štandardné pripomienkové konanie, i účasť občanov na legislatívnom procese. Návrh by mal byť čo najširším konsenzom dotknutých zložiek. Tieto predpoklady by mala spĺňať i novela. K tomuto dňu, podľa nášho názoru, tomu tak nie je.

Pri definovaní postavenia, úloh a vzájomných vzťahov mesta a mestských častí, by tieto mali byť formulované tak aby sa do budúcnosti minimalizovali kompetenčné konflikty medzi nimi. V predloženom návrhu nie je hranica medzi mestom a mestskými časťami jasná. Pri navrhovaných úlohách hlavného mesta a mestských častí (uvádzaných v§ 5a a §7a) je niekoľko takých, ktoré sú identické alebo takmer identické Pri prijatí takejto úpravy v kombinácií s navrhovaným postavením mestskej časti navrhovanej v § 1a, je veľmi pravdepodobný vznik kompetenčných konfliktov medzi obomi zložkami samosprávy.

Pri zmenách v pomere financovania medzi mestom a mestskými časťami bez zásadnej zmeny v ich kompetenciách, považujeme za nevyhnutnú analýzu dopadov na rozpočty mestských častí a predovšetkým na rozpočet mesta, z ktorej bude jasné, či nie je ohrozené financovanie úloh, ktoré zabezpečuje hlavné mesto a jeho celkové hospodárenie, ktoré mu vyplývajú zo zákona o hlavnom meste SR Bratislave prípadne iných všeobecných záväzných predpisov.

Volená samospráva na úrovni mesta i mestských častí má 2 zložky, primátora (resp. starostu) a mestské (resp. miestne) zastupiteľstvo. Navrhované vypustenie kompetencií zastupiteľstiev na úrovni mesta i mestských častí vo vzťahu k schvaľovaniu zásadných úkonov pri nakladaní s majetkom i kontrole hospodárenia s ním, k schvaľovaniu organizácie magistrátu (miestneho úradu) i navrhovaná zmena pri schvaľovaní zakladaní právnických osôb obcou a zástupcov do ich výkonných a kontrolných orgánov, je v porovnaní so zákonom o obecnom zriadení i súčasným zákonom o hlavnom meste SR Bratislave nami považované za neodôvodnený účelový návrh, ktorý zasahuje do rokmi preverenej deľby právomocí, oslabuje kontrolnú funkciu zastupiteľstiev i možnosť tohto kolektívneho orgánu skutočne ovplyvňovať nielen veľkú a dôležitú rozpočtovú položku – správa miestneho úradu (resp. magistrátu), ale i kvalitu spravovania financií, majetku  i verejných služieb poskytovaných úradom obyvateľom.

Predložená novelizácia iba upravuje činnosť starostov a primátora, upravuje činnosť miestnych úradov či magistrátu, zavádza nový mechanizmus pri prijímaní štatútu mesta, ale neupravuje nič zásadné vo vzťahu k obyvateľom nášho mesta, nemožno o nej povedať, že by reálne upravovala či dokonca zľahčovala komunikáciu občanov s orgánmi  a úradmi samosprávy. Pokladáme ju za samoúčelnú do vnútra samosprávy a nie smerom k občanom.

Okrem vyššie uvedených nedostatkov je v návrhu viac  legislatívnych, formálnych aj logických pochybení.
Ďalšie pripomienky schválené miestnym zastupiteľstvom:
-	nie je vhodný návrh prijímania štatútu
-	návrh oslabuje postavenie mestskej časti Petržalka
-	prerozdeľovanie financií pri predaji majetku už stratilo opodstatnenie
-	je nevyvážené postavenie hlavného architekta
-	v § 14a  ods. 3 nahradiť slová „môže sa zúčastniť“ slovami „sa zúčastňuje“
-	nesúhlasí so znížením počtu mestských poslancov

Hlasovanie: prítomných 26, za 21, proti 0, zdržalo sa 5.
----------

12.	Informácia o likvidácii Bytového podniku Petržalka, p.o.

Uznesenie č. 214

Miestne zastupiteľstvo mestskej časti Bratislava-Petržalka
	
berie na vedomie 

predložený materiál

u k l a d á 

prednostovi miestneho úradu
vyhotoviť záverečnú správu po ukončení likvidácie BPP, s.r.o.

Hlasovanie: prítomných 33, za 33, proti 0, zdržal sa 0.
----------

13.	Návrh na zriadenie kancelárie prvého kontaktu na Miestnom úrade mestskej časti Bratislava-Petržalka ____________________________________________________

Uznesenie č. 215

Miestne zastupiteľstvo mestskej časti Bratislava-Petržalka
	
s c h v a ľ u j e

vytvorenie kancelárie prvého kontaktu v budove Miestneho úradu mestskej časti Bratislava-Petržalka, Kutlíkova 17, 852 12 Bratislava podľa variantu číslo 2 priloženého projektu a vyčlenenie finančných prostriedkov na úhradu nákladov spojených s vypracovaním projektovej dokumentácie na realizáciu KPK externej spoločnosti vo výške 50 000,- Sk v rámci schválených kapitálových výdavkov.

Hlasovanie: prítomných 32, za 26, proti 1, zdržalo sa 5.
----------

14.	Informácia z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava________________________

Uznesenie č. 216

Miestne zastupiteľstvo mestskej časti Bratislava-Petržalka
	
b e r i e  n a  v e d o m i e 

Správu z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava.

Hlasovanie: prítomných 26, za 26, proti 0, zdržal sa 0.
----------

15.	Správa z tematickej kontroly evidencie majetku a používania služobných motorových vozidiel za rok 2007 Dobrovoľného verejného požiarneho zboru Petržalka_______________________________________________________________

Uznesenie č. 217

Miestne zastupiteľstvo mestskej časti Bratislava-Petržalka
	
b e r i e  n a  v e d o m i e 

Správu z tematickej kontroly evidencie majetku a používania služobných motorových vozidiel za rok 2007 Dobrovoľného verejného požiarneho zboru Petržalka.

Hlasovanie: prítomných 28, za 28, proti 0, zdržal sa 0.
----------
16.	Návrh plánu kontrolnej činnosti útvaru miestneho kontrolóra mestskej časti Bratislava-Petržalka na obdobie od 1. júla 2008 do 31. decembra 2008____________

Uznesenie č. 218

Miestne zastupiteľstvo mestskej časti Bratislava-Petržalka

s ch v a ľ u j e 

Plán kontrolnej činnosti útvaru miestneho kontrolóra Mestskej časti Bratislava-Petržalka  na obdobie od 1. júla 2008 do 31. decembra 2008 s doplnkami:
- predložiť stanovisko k záverečnej správe o likvidácii BPP, s.r.o. 
- vykonať kontrolu účtovnej evidencie nákladov BPP, s.r.o.
	
Hlasovanie: prítomných 28, za 22 proti 0, zdržali sa 6.
----------

17.	Rôzne

A. Návrh na úpravu rozpočtu mestskej časti Bratislava-Petržalka na rok 2008

		Uznesenie č. 219

Miestne zastupiteľstvo mestskej časti Bratislava-Petržalka

s ch v a ľ u j e 

úpravu rozpočtu mestskej časti Bratislava-Petržalka na rok 2008, navýšenie bežných príjmov a výdavkov o 2 200 tis. Sk na úhradu výdavkov za odvod dažďovej vody v zmysle mimosúdneho vyrovnania.

Hlasovanie: prítomných 30, za 30, proti 0, zdržal sa 0.
----------

B. Návrh na úpravu rozpočtu mestskej časti Bratislava-Petržalka na rok 2008 pre ZŠ Dudova 2	_________________________________________________________					
Uznesenie č. 220

Miestne zastupiteľstvo mestskej časti Bratislava-Petržalka na základe ústneho návrhu poslanca Guttmana

s ch v a ľ u j e 

úpravu rozpočtu mestskej časti Bratislava-Petržalka na rok 2008, navýšenie bežných príjmov a výdavkov o 1 mil. Sk na úhradu výdavkov za vymaľovanie ZŠ Dudova 2.

Hlasovanie: prítomných 26, za 17, proti 0, zdržali sa 9.
----------

C. Stanovisko Miestneho zastupiteľstva mestskej časti Bratislava-Petržalka k návrhu na dlhodobý nájom pozemku__________________________________

Uznesenie č. 221

Miestne zastupiteľstvo mestskej časti Bratislava-Petržalka na základe ústneho návrhu poslankyne Plšekovej 

n e s ú h l a s í 

s budúcim dlhodobým nájmom pozemku vo vlastníctve hl. mesta SR Bratislavy v k.ú. Petržalka, LV č. 1748. parcela č. 5947/1 – ostatné plochy o výmere 40540 m2  firme Golf – City Park, a.s. za účelom vybudovania a užívania časti športového a oddychového areálu slúžiace na regeneráciu a rekondíciu návštevníkov, pozostávajúceho z krytého odpaliska, jamkoviska, parkových plôch, chodníkov, spevnených plôch a zelene, nakoľko tento zámer nie je vo verejnom záujme mestskej časti Bratislava-Petržalka a nie je v súlade s územným plánom mesta Bratislava.

Hlasovanie: prítomných 26, za 17, proti 0, zdržali sa 9.
----------

D. Návrh na odsúhlasovanie podmienok a kritérií výberových konaní

Rokovanie k materiálu bolo prerušené.

Hlasovanie: prítomných 28, za 28, proti 0, zdržali sa 0.
----------

E. Návrh na obstaranie koncepcie rozvoja informačných systémov (KRIS)

Uznesenie č. 222

Miestne zastupiteľstvo mestskej časti Bratislava-Petržalka 

s ch v a ľ u j e 

obstaranie koncepcie rozvoja informačných systémov podľa zákona č. 275/2006 Z.z. externým subjektom s nákladmi maximálne 500 tis. Sk

s p l n o m o c ň u j e 

starostu mestskej časti 
podpísať s vybratým subjektom rámcovú zmluvu na obstaranie koncepcie rozvoja informačných systémov a podpory informatizácie.

Hlasovanie: prítomných 26, za 26, proti 0, zdržali sa 0.
----------

F. Stanovisko Miestneho zastupiteľstva mestskej časti Bratislava-Petržalka k návrhu na predaj pozemku__________________________________________

Uznesenie č. 223

Miestne zastupiteľstvo mestskej časti Bratislava-Petržalka na základe ústneho návrhu poslanca Radosu

n e s ú h l a s í 

s predajom pozemku vo vlastníctve hl. mesta SR Bratislavy v k.ú. Petržalka, parc. č. 2545/1, ostatné plochy vo výmere 3120 m2  a parc. č. 2545/2 – zastavané plochy a nádvoria vo výmere 148 m2 , LV č. 1748 spoločnosti OKTÁVA, s.r.o. so sídlom na Benediktiho č. 5 v Bratislave, IČO: 35 866 764.

Hlasovanie: prítomných 28, za 16, proti 0, zdržali sa 12.
----------

Milan Ftáčnik
starosta